CELEX: C2006/294/124
Language: fi
Date: 2006-12-02 00:00:00
Title: Asia T-281/06: Kanne 6.10.2006 — Espanja v. komissio

2.12.2006   
            
            
               FI
            
            
               Euroopan unionin virallinen lehti
            
            
               C 294/62
            
         Kanne 6.10.2006 — Espanja v. komissio
   (Asia T-281/06)
   (2006/C 294/124)
   Oikeudenkäyntikieli: espanja
   Asianosaiset
   
      Kantaja: Espanjan kuningaskunta (asiamies: M. Muñoz Pérez)
   
      Vastaaja: Euroopan yhteisöjen komissio
   Vaatimukset
   
               —
            
            
               komission 27.7.2006 tekemä päätös, jossa jätetään yhteisörahoituksen ulkopuolelle EMOTR:n tukiosastosta maksettavat jäsenvaltioiden tietyt menot, on kumottava sikäli kuin se on tämän kanteen kohteena
            
         
               —
            
            
               komissio on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Komissio jätti riidanalaisella päätöksellä yhteisörahoituksen ulkopuolelle Espanjan kuningaskunnan tietyt menot, jotka liittyivät banaaneille maksettavaan tasaustukeen.
   Kaupan pidettävien banaanien laatuvalvontaan ja tuotemäärien määrittämiseen liittyneiden väitettyjen puutteiden vuoksi päätöksessä tehtiin asianmukainen oikaisu.
   Vaatimustensa tueksi kantajana oleva jäsenvaltio väittää, että komissio
   
               —
            
            
               rikkoi asetuksen (ETY) N:o 729/79 2 ja 3 artiklaa ja asetuksen (EY) N:o 1258/1999 2 artiklaa. Se väittää tämän osalta, että espanjalaisviranomaiset sovelsivat asianmukaisesti asetuksen (ETY) N:o 1858/93 säännöksiä, jotka olivat voimassa markkinointivuosina, joita asianomainen rahoitusoikaisu koskee, koska ne eivät voineet vaatia tuottajilta banaanien myyntiä koskevien laskujen esittämistä ja ne ottivat huomioon tuen laskemishetkellä hallinnollisen asiakirjan, yhtenäisen asiakirjan, joka koski banaanien kaupan pitämistä. Toisaalta komissio ei ole kiistänyt espanjalaisviranomaisten väitteitä siitä, että tukea saaneet banaanimäärät todella myytiin, kun otetaan huomioon pakkausten ylipaino ja muita relevantteja tekijöitä.
               Laatuvalvonnan osalta kantajana oleva jäsenvaltio väittää, että asetuksen (EY) N:o 2257/94 7 artiklassa ja sen liitteessä I olevassa II B kohdassa säädetyn mukaisesti laatuvalvontaa koskevat tarkastukset, jotka suoritettiin komission valvontakäynnin kuluessa, vastasivat tarkastuksia, jotka Kanarian saarten autonomisen alueen maatalousministeriön asiantuntijat suorittavat tuottajajärjestöissä varmistaakseen niiden valvonnan asianmukaisuuden, minkä vuoksi niiden perustarkoitus ei ollut varmistua siitä, että kaupan pidettävät banaanit täyttivät banaanien laatuvaatimukset.
            
         
               —
            
            
               loukkasi suhteellisuusperiaatetta, kun se tyytyi määräämään prosentuaalisen oikaisun, joka perustui yksinomaan arviointiin, jonka mukaan EMOTR:lle aiheutui hyvin alhainen riski, pikemminkin kuin rahoitusoikaisun, joka on mukautettu paremmin EMOTR:n mahdollisesti kärsimään vahinkoon.